Qatar Airways’ning dunyodagi eng uzun to‘g‘ridan to‘g‘ri parvozni amalga oshirgan samolyoti salkam 17 soatlik parvozdan so‘ng Yangi Zelandiyada qo‘ndi (video)

Qatar Airways aviakompaniyasining dunyodagi eng uzun to‘g‘ridan to‘g‘ri parvozni amalga oshirayotgan samolyoti 16 soatdan ko‘proq vaqt o‘tib, Yangi Zelandiyada qo‘ndi. Bu haqda “RIA Novosti” xabar bermoqda.

“Biz Oklendda rasman qo‘ndik”, — deya ma’lum qilindi kompaniyaning Twitter’dagi sahifasida.
Guardian nashriga ko‘ra, havo kemasi Doha aeroportidan mahalliy vaqt bilan 5-fevral, yakshanba, soat 05:10 da parvoz qilib, 6-fevral, dushanba kuni 07:30 da Oklend shahrida qo‘nishi, uchish vaqti 16 soat 20 daqiqadan iborat bo‘lishi mo‘ljallangandi. Samolyot rejalashtirilganidan bir necha daqiqa ertaroq qo‘ndi.
Ma’lumotlarga ko‘ra, Qatar Airways’ning mazkur rekordi 2018-yilda Singapur—Nyu-York yo‘nalishida yangi reysni boshlashni ko‘zda tutayotgan ‎Singapore Airlines tomonidan yangilanishi mumkin.

Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.